Foto: Anadolu Qatar rahbariyati Bashar Asad rejimini Suriyadagi inqirozga yechim topish bo‘yicha tinch muloqot jarayonini qo‘llab-quvvatlashga chaqirdi. «Asad Suriya bo‘yicha muzokaralarga mas’uliyatli yondashishi kerak», - degan Qatar TIV rahbari Muhammad bin Abdurahmon Al-Taniy Nyu-Yorkda. Diplomatiya rahbarining aytishicha, Suriyadagi jinoyatlar ortida ham Bashar Asad rejimi, ham IShID terrorchilari turibdi. Vazir Asad rejimini xalqaro huquq normalarini buzmaslik, oddiy fuqarolar hayotiga tajovuz qilmaslikka chaqirdi. Al-Taniy Suriya bo‘yicha xalqaro komissiyaning mamlakat shimolidagi Xon-Shayxun aholi punktida ro‘y bergan kimyoviy hujumga doir xulosalariga e’tibor qaratgan.